CELEX: 32018R1903
Language: fi
Date: 2018-12-05 00:00:00
Title: Komission asetus (EU) 2018/1903, annettu 5 päivänä joulukuuta 2018, rehun markkinoille saattamisesta ja käytöstä annetun Euroopan parlamentin ja neuvoston asetuksen (EY) N:o 767/2009 liitteiden IV, VI ja VII oikaisemisesta ja kyseisen asetuksen liitteiden II, IV, V ja VI tiettyjen kielitoisintojen oikaisemisesta (ETA:n kannalta merkityksellinen teksti.)

6.12.2018   
               
               
                  FI
               
               
                  Euroopan unionin virallinen lehti
               
               
                  L 310/22
               
            
         KOMISSION ASETUS (EU) 2018/1903,
         annettu 5 päivänä joulukuuta 2018,
         rehun markkinoille saattamisesta ja käytöstä annetun Euroopan parlamentin ja neuvoston asetuksen (EY) N:o 767/2009 liitteiden IV, VI ja VII oikaisemisesta ja kyseisen asetuksen liitteiden II, IV, V ja VI tiettyjen kielitoisintojen oikaisemisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon rehun markkinoille saattamisesta ja käytöstä, Euroopan parlamentin ja neuvoston asetuksen (EY) N:o 1831/2003 muuttamisesta sekä neuvoston direktiivin 79/373/ETY, komission direktiivin 80/511/ETY, neuvoston direktiivien 82/471/ETY, 83/228/ETY, 93/74/ETY, 93/113/EY ja 96/25/EY ja komission päätöksen 2004/217/EY kumoamisesta 13 päivänä heinäkuuta 2009 annetun Euroopan parlamentin ja neuvoston asetuksen (EY) N:o 767/2009 (1) ja erityisesti sen 27 artiklan 1 kohdan,
         sekä katsoo seuraavaa:
         
                     (1)
                  
                  
                     Komission asetuksen 2017/2279 (2) hyväksymisen jälkeen havaittiin virhe mainitun asetuksen liitteen 2 kohdassa, jolla korvattiin asetuksen (EY) N:o 767/2009 liitteessä IV oleva A osa suolahappoon liukenemattoman tuhkan ilmoitetun pitoisuuden osalta. Tämän vuoksi suolahappoon liukenemattoman tuhkan pitoisuudelle (5 %) ei vahvistettu sallittua poikkeamaa.
                  
               
                     (2)
                  
                  
                     Asetuksessa (EU) 2017/2279 huomattiin puute sen liitteessä olevassa 3 ja 4 kohdassa, joilla korvattiin asetuksen (EY) N:o 767/2009 liitteessä VI olevan I luvun 7 kohta ja liitteessä VII olevan I luvun 8 kohta. Tämä johti epäselvyyteen rehun sensoristen tai ravitsemuksellisten lisäaineiden vapaaehtoisia merkintöjä koskevien säännösten soveltamisalasta.
                  
               
                     (3)
                  
                  
                     Sen vuoksi asetus (EY) N:o 767/2009 olisi oikaistava.
                  
               
                     (4)
                  
                  
                     Asetuksen (EU) 2017/2279 englannin-, espanjan-, italian-, kreikan-, kroatian-, latvian-, liettuan-, maltan-, puolan-, romanian-, ruotsin-, saksan-, slovakin-, sloveenin-, tšekin-, unkarin- ja vironkielisissä toisinnoissa on virhe, koska kyseisellä asetuksella korvattiin ilmaus ”raakarasvat ja -öljyt” ilmauksella ”raakarasva” asetuksen (EY) N:o 767/2009 liitteissä IV, VI ja VII, mutta kyseisen asetuksen liitteissä II ja V näin jäi virheellisesti tekemättä.
                  
               
                     (5)
                  
                  
                     Asetuksen (EU) 2017/2279 saksankielisessä toisinnossa on useita virheitä. Kyseisessä asetuksessa on virhe sen liitteessä olevassa 2 kohdassa, jolla korvattiin asetuksen (EY) N:o 767/2009 liitteessä IV oleva A osa kosteuspitoisuuden prosenttiarvojen osalta. Asetuksen (EY) N:o 767/2009 liitteen VI korvaavassa asetuksen (EU) 2017/2279 liitteen 3 kohdassa on virheitä aromiaineiden lyhenteen osalta sekä lysiinin ja metioniinin pakollisia merkintöjä koskevien vaatimusten kohdelajien osalta.
                  
               
                     (6)
                  
                  
                     Sen vuoksi asetuksen (EY) N:o 767/2009 englannin-, espanjan-, italian-, kreikan-, kroatian, latvian-, liettuan-, maltan-, puolan-, romanian-, ruotsin-, saksan-, slovakin-, sloveenin-, tšekin-, unkarin- ja vironkieliset toisinnot olisi oikaistava. Nämä oikaisut eivät vaikuta muihin kielitoisintoihin.
                  
               
                     (7)
                  
                  
                     Koska liitteisiin tehtäviä oikaisuja ei ole turvallisuussyistä välttämätöntä alkaa soveltaa välittömästi, on aiheellista säätää siirtymäajasta uusiin merkintöihin siirryttäessä, jotta vältetään tarpeettomat kaupankäynnin häiriöt eikä luoda tarpeetonta hallinnollista rasitetta toimijoille.
                  
               
                     (8)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Oikaistaan asetus (EY) N:o 767/2009 seuraavasti:
            
                        1)
                     
                     
                        korvataan liitteessä IV olevan A osan 2 kohdassa taulukon toisen sarakkeen rivillä ”suolahappoon liukenematon tuhka” olevan solun sisältö ”1–< 5” merkinnällä ”1–5”;
                     
                  
                        2)
                     
                     
                        korvataan liitteessä VI olevan I luvun 7 kohta seuraavasti:
                        
                                    ”7.
                                 
                                 
                                    Jos rehun sensorinen tai ravitsemuksellinen lisäaine merkitään vapaaehtoisesti, sen lisätty määrä on ilmoitettava 1 kohdan mukaisesti tai funktionaaliseen ryhmään ”vitamiinit, provitamiinit ja kemiallisesti tarkkaan määritellyt aineet, joilla on samankaltainen vaikutus” kuuluvien rehun lisäaineiden osalta on ilmoitettava koko niiden säilyvyysajan taattu kokonaismäärä 2 kohdan mukaisesti sanotun kuitenkaan rajoittamatta 6 kohdan soveltamista.”;
                                 
                              
                  
                        3)
                     
                     
                        korvataan liitteessä VII olevan I luvun 8 kohta seuraavasti:
                        
                                    ”8.
                                 
                                 
                                    Jos rehun sensorinen tai ravitsemuksellinen lisäaine merkitään vapaaehtoisesti, sen lisätty määrä on ilmoitettava 1 kohdan mukaisesti tai funktionaaliseen ryhmään ”vitamiinit, provitamiinit ja kemiallisesti tarkkaan määritellyt aineet, joilla on samankaltainen vaikutus” kuuluvien rehun lisäaineiden osalta on ilmoitettava koko niiden säilyvyysajan taattu kokonaismäärä 2 kohdan mukaisesti sanotun kuitenkaan rajoittamatta 7 kohdan soveltamista.”;
                                 
                              
                  
                        4)
                     
                     
                        
                           (ei koske suomenkielistä toisintoa);
                     
                  
                        5)
                     
                     
                        
                           (ei koske suomenkielistä toisintoa).
                     
                  
         
            2 artikla
            
               1.   Sallitaan rehuaineiden ja rehuseosten, jotka on ennen 26 päivää joulukuuta 2019 varustettu merkinnöillä ennen 26 päivää joulukuuta 2018 voimassa olleiden sääntöjen mukaisesti, saattaminen markkinoille ja käyttö, kunnes varastot loppuvat, jos ne on tarkoitettu elintarviketuotantoeläimille.
            
            
               2.   Sallitaan rehuaineiden ja rehuseosten, jotka on ennen 26 päivää joulukuuta 2020 varustettu merkinnöillä ennen 26 päivää joulukuuta 2018 voimassa olleiden sääntöjen mukaisesti, saattaminen markkinoille ja käyttö, kunnes varastot loppuvat, jos ne on tarkoitettu muille kuin elintarviketuotantoeläimille.
            
         
         
            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 5 päivänä joulukuuta 2018.
            
               
                  Komission puolesta
               
               
                  Puheenjohtaja
               
               Jean-Claude JUNCKER
            
         
         
            (1)  EUVL L 229, 1.9.2009, s. 1.
         
            (2)  Komission asetus (EU) 2017/2279, annettu 11 päivänä joulukuuta 2017, rehun markkinoille saattamisesta ja käytöstä annetun Euroopan parlamentin ja neuvoston asetuksen (EY) N:o 767/2009 liitteiden II, IV, VI, VII ja VIII muuttamisesta (EUVL L 328, 12.12.2017, s. 3).